২২ জেলায় নতুন ডিসি নিয়োগ | SundarbanNews
Date: ফেব্রুয়ারী ২৫, ২০১৮
এসবিনিউজ ডেস্ক: ঢাকা, চট্রগ্রাম, সিলেট, রাজশাহী, রংপুর, ময়মনসিংহসহ ২২ জেলায় নতুন জেলা প্রশাসক (ডিসি) নিয়োগ দিয়েছে সরকার। এর মধ্যে তিন জেলার ডিসি পদে রদবদল করা হয়েছে।
রবিবার (২৫ফেব্রুয়ারি) জনপ্রশাসন মন্ত্রণালয় থেকে এ সংক্রান্ত একটি প্রজ্ঞাপন জারি করা হয়েছে।
জারিকৃত ওই প্রজ্ঞাপনে জানানো হয়, বিভাগীর পর্যায়ের এই ছয় জেলা ছাড়াও যশোর, চাঁদপুর, কুমিল্লা, বান্দরবান, নেত্রকোণা, সাতক্ষীরা, শরিয়তপুর, দিনাজপুর, ঠাকুরগাঁও, রাঙামাটি, কক্সবাজার, ঝিনাইদহ, ভোলা, কুড়িগ্রাম, নরসিংদী, হবিগঞ্জে নতুন ডিসি নিয়োগ দিয়েছে সরকার।
জননিরাপত্তা বিভাগের সংযুক্ত মোহাম্মদ ইলিয়াস হোসেনকে চট্রগ্রামের ডিসি, জনপ্রশাসন মন্ত্রণালয়ের উপসচিব নুমেরী জামানকে সিলেটের ডিসি, বস্ত্র ও পাটমন্ত্রীর একান্ত সচিব আখতারুজামানকে ঠাকুরগাঁওয়ের ডিসি, ঢাকা দক্ষিণ সিটি করপোরেশনের আঞ্চলিক নির্বাহী কর্মকর্তা এ কে এম মামুনুর রশিদকে রাঙামাটির ডিসি, জননিরাপত্তা বিভাগে সংযুক্ত কামাল হোসেনকে কক্সবাজারের ডিসি, স্থানীয় সরকার বিভাগে সংযুক্ত সরোজ কুমার নাথকে ঝিনাইদহের ডিসি করা হয়েছে।
এছাড়া জনপ্রশাসন মন্ত্রণালয়ে সংযুক্ত মোহাম্মদ মাসুদ আলম ছিদ্দিককে ভোলার ডিসি, লালমনিরহাট জেলা প্রশাসকের কার্যালয়ের স্থানীয় সরকার বিভাগের উপপরিচালক মোসা. সুলতানা পারভীনকে কুড়িগ্রামের ডিসি, জনপ্রশাসন মন্ত্রণালয়ে সংযুক্ত সৈয়দা ফারহানা কাউনাইনকে নরসিংদীর ডিসি, বিদ্যুৎ বিভাগের উপসচিব মাহমুদুল কবীর মুরাদকে হবিগঞ্জের ডিসি এবং ঢাকার ক্যান্টনমেন্ট বোর্ডের ক্যান্টনমেন্ট এক্সিকিউটিভ অফিসার এস এম আব্দুল কাদেরকে রাজশাহীর ডিসি করা হয়েছে।
Previous : শাহজালালের চোখ উৎপাটন মামলার পুণ:তদন্তের নির্দেশ
Next : খুলনায় চাকরিচ্যুত দু’সেনা সদস্য গ্রেফতার
নতুন মন্ত্রিসভার প্রথম বৈঠক বসবে ২১ জানুয়ারি